Napirend előtt: 2. szám

**E L Ő T E R J E S Z T É S**

***a Képviselő-testület 2016. október 27 -ei rendes ülésére***

**Tárgy:** Beszámoló a Képviselő-testület lejárt határidejű határozatainak végrehajtásáról

**Készítette:** …………………………….

Molnárné dr. Szabados Judit

Jegyzői jogi referens

**Egyeztetve:** ……………………………..

Dankó Virág

Alpolgármester

**Látta:**  ……………………………

dr. Szalai Tibor

Jegyző

A napirend zárt ülésen történő

tárgyalást nem igényel.

**Tisztelt Képviselő-testület!**

A Képviselő-testület lejárt határidejű határozatainak végrehajtásáról - a feladatok elvégzésére kijelölt személyek jelentése alapján - az SZMSZ 14. § (1) bekezdése szerint az alábbiakban számolok be.

**Budapest Főváros II. ker. Önkormányzat  
289/2008. (VIII. 28.) képviselő-testületi határozata**

Budapest Főváros II. Kerületi Önkormányzat Képviselő-testülete elfogadja a határozat melléklete szerint a Polgármesteri Hivatal Szervezetfejlesztési koncepcióját.

(28 képviselő van jelen, 24 igen, 3 nem, 1 tartózkodás)

**Végrehajtás**: Az elfogadott koncepció kiindulópontként szolgált az ÁROP - Polgármesteri Hivatalok szervezetfejlesztése uniós projekthez, amelyet sikeresen elnyertünk, megvalósítottunk és már az 5 éves fenntartási időszakát is lezártuk.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat****252/2012. (VIII. 03.) képviselő-testületi határozata**

A Képviselő-testület

úgy dönt, hogy a Budapest Főváros II. Kerületi Önkormányzat és az SCD Pasarét Korlátolt Felelősségű Társaság (jelenleg Akadémia Park Korlátolt Felelősségű Társaság „végelszámolás alatt”) által 2011. május 30-án kötött Településrendezési Szerződésben foglaltak alapján az Akadémia Park Kft. „v.a.” társaság végelszámolása során a hitelezői igényét bejelenti.

A Képviselő-testület továbbá úgy dönt, hogy felhatalmazza a Polgármestert, hogy a hitelezői igények bejelentése, valamint a Településrendezési Szerződésből fakadó mindennemű kötelezettség teljesítése érdekében ezen eljárások folyamán eljárjon és megtegyen minden szükséges jognyilatkozatot.

**Felelős:** Polgármester

**Határidő:** 2015. augusztus 1.

(19 képviselő van jelen, 19 igen, egyhangú)

**A határozat végrehajtását végzi:** Jegyzői Titkárság mb. vezetője

**Végrehajtás**: A Településrendezési Szerződés szerint a településrendezési kötelezettség jogosultjaként Budapest Főváros II. Kerületi Önkormányzat szerepel minden, érintett ingatlan vonatkozásában a tulajdoni lapok tanúbizonysága alapján.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat  
134/2016.(IV.26.) képviselő-testületi határozata**

A Képviselő-testület

úgy dönt, hogy a BUDÉP Budai Épületfenntartó Korlátolt Felelősségű Társaság módosított Javadalmazási Szabályzatát jelen határozat melléklete szerint elfogadja.

A Képviselő-testület felkéri a Polgármestert, hogy értesítse az ügyvezetőt a szükséges intézkedések megtétele érdekében.

**Felelős:** Polgármester

**Határidő**: 90 nap

(17 képviselő van jelen, 16 igen, 1 tartózkodás)

**A határozat végrehajtását végzi**: Ügyvezető igazgató

**Végrehajtás**: A testületi határozat alapján a BUDÉP Budai Épületfenntartó Korlátolt Felelősségű Társaság által elfogadott és Polgármester úr által záradékolt Javadalmazási Szabályzatot 2016. október 4-én benyújtotta az ügyvezető igazgató a Cégbíróságra.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat  
185/2016.(V.26.) képviselő-testületi határozata**

A Képviselő-testület úgy dönt, hogy a

- II. Kerületi Egyesített Bölcsődék (Budapest, II.ker. Varsányi I. u.32.),

- Budakeszi Úti Óvoda (Budapest, II.ker. Budakeszi út 75.),

- Községház Utcai Óvoda (Budapest, II.ker. Községház u.4.),

- Kolozsvár Utcai Óvoda (Budapest, II.ker. Kolozsvár u. 17-19.),

- Százszorszép Óvoda (Budapest, II.ker. Fillér u. 29.) és a

- Virág Árok Óvoda (Budapest, II.ker. Virág árok 8.)

alapító okiratát – a határozat mellékletei szerinti tartalommal – módosítja és egységes szerkezetben elfogadja.

Felkéri a Polgármestert az okiratok aláírására.

**Felelős:** Polgármester

**Határidő:** 2016. június 15.

(17 képviselő van jelen, 17 igen, egyhangú)

**Budapest Főváros II. ker. Önkormányzat  
283/2016.(IX.22.) képviselő-testületi határozata**

A Képviselő-testület

úgy dönt, hogy a

- II. Kerületi Egyesített Bölcsődék (Budapest, II.ker. Varsányi I. u.32.),

- Budakeszi Úti Óvoda (Budapest, II.ker. Budakeszi út 75.),

- Községház Utcai Óvoda (Budapest, II.ker. Községház u.4.),

- Kolozsvár Utcai Óvoda (Budapest, II.ker. Kolozsvár u. 17-19.),

- Százszorszép Óvoda (Budapest, II.ker. Fillér u. 29.),

- Virág Árok Óvoda (Budapest, II.ker. Virág árok 8.),

- Bolyai Utcai Óvoda (Budapest, II.ker. Bolyai u. 15.),

- Hűvösvölgyi Gesztenyéskert Óvoda (Budapest, II.ker. Hűvösvölgyi út 133.),

- Kitaibel Pál Utcai Óvoda (Budapest, II.ker. Kitaibel P. u. 10.),

- Pitypang Utcai Óvoda (Budapest, II.ker. Pitypang u. 17.),

- Törökvész Úti Kézműves Óvoda (Budapest, II.ker. Törökvész út 18.),

- Szemlőhegy Utcai Óvoda (Budapest, II.ker. Szemlőhegy u. 27/b.) és a

- Völgy Utcai Ökumenikus Óvoda (Budapest, II. ker. Völgy u. 3.)

alapító okiratát – a határozat mellékletei szerinti tartalommal – módosítja és egységes szerkezetben elfogadja.

Felkéri a Polgármestert az okiratok aláírására.

**Felelős:** Polgármester

**Határidő**: 2016. október 15.

(20 képviselő van jelen, 20 igen, egyhangú)

**A 185/2016.(V.26.) és 283/2016.(IX.22.) határozatok végrehajtását végzi:**

Művelődési Iroda vezetője

**Végrehajtás**: Az intézmények alapító okiratának módosítását és egységes szerkezetbe foglalt okiratát aláírást követően az intézmények részére és a Magyar Államkincstár törzsnyilvántartásához 2016. október 3-án megküldtük.

Kérem a határozatok végrehajtásáról szóló beszámoló elfogadását.

**Budapest Főváros II. ker. Önkormányzat****223/2016.(VI.16.) képviselő-testületi határozata**

A Képviselő-testület

úgy dönt, hogy a Budapest Főváros II. Kerületi Önkormányzat tulajdonában álló, az ingatlan-nyilvántartásban Budapest II. kerület 11696/4/A/1 hrsz-on felvett, természetben a Budapest II. kerület Kondor u. 5. A. ép. fsz. 1. szám alatti, 2 szobás, 71 m2 területű lakást Dr. Lukács Béláné bérlő részére nem értékesíti.

**Felelős:** Polgármester

**Határidő:** 90 nap

(17 képviselő van jelen, 17 igen, egyhangú)

**A határozat végrehajtását végzi:** Vagyonhasznosítási és Ingatlan-nyilvántartási Iroda

vezetője

**Végrehajtás**: Dr. Lukács Béláné bérlőt a 2016. június 28. napján kelt és 2016. június 30. napján átvett levéllel tájékoztattuk a képviselő-testületi határozatról.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat****224/2016.(VI.16.) képviselő-testületi határozata**

A Képviselő-testület

úgy dönt, hogy a Budapest Főváros II. Kerületi Önkormányzat tulajdonában álló, az ingatlan-nyilvántartásban Budapest II. kerület 11696/4/A/2 hrsz-on felvett, természetben a Budapest II. kerület Kondor u. 5. A. ép. fsz. 2. szám alatti, 72 m2 területű lakást Párkányi Péter és Párkányi Péterné bérlőtársak részére nem értékesíti.

**Felelős:** Polgármester

**Határidő:** 90 nap

(17 képviselő van jelen, 17 igen, egyhangú)

**A határozat végrehajtását végzi:** Vagyonhasznosítási és Ingatlan-nyilvántartási Iroda

vezetője

**Végrehajtás**: Párkányi Péter és Párkányi Péterné bérlőtársakat a 2016. június 28. napján kelt és 2016. június 30. napján átvett levéllel tájékoztattuk a képviselő-testületi határozatról.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat  
225/2016.(VI.16.) képviselő-testületi határozata**

A Képviselő-testület

úgy dönt, hogy a Budapest Főváros II. Kerületi Önkormányzat tulajdonában álló, az ingatlan-nyilvántartásban Budapest II. kerület 11696/4/B/1 hrsz-on felvett, természetben a Budapest II. kerület Kondor u. 5. B. ép. fsz. 3. szám alatti, 4 szobás, 130 m2 területű lakást Vigh Erzsébet bérlő részére nem értékesíti.

**Felelős:** Polgármester

**Határidő:** 90 nap

(17 képviselő van jelen, 17 igen, egyhangú)

**A határozat végrehajtását végzi:** Vagyonhasznosítási és Ingatlan-nyilvántartási Iroda

vezetője

**Végrehajtás**: Vigh Erzsébet bérlőt a 2016. június 28. napján kelt és 2016. július 18. napján átvett levéllel tájékoztattuk a képviselő-testületi határozatról.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat  
242/2016.(VII.14.) képviselő-testületi határozata**

Budapest Főváros II. Kerületi Önkormányzat Képviselő-testülete

polgármesteri döntés nyomán a Fővárosi Katasztrófavédelmi Igazgatóság (székhely: 1081 Bp. Dologház utca 1.) részére az 500. 000, - Ft összegű pénzeszköz átadását adományozás címen jóváhagyja, és a Polgármestert felhatalmazza a szerződés megkötésére.

**Felelős**: Polgármester

**Határidő:** 2016. szeptember 30.

(18 képviselő van jelen, 18 igen, egyhangú)

**A határozat végrehajtását végzi:** Polgármesteri referens

**Végrehajtás**: A határozat végrehajtása megtörtént, a támogatási szerződés 2016. július 21-én aláírásra került.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat  
271/2016.(IX.22.) képviselő-testületi határozata**

A Képviselő-testület

úgy dönt, hogy a Budapest Főváros II. kerületében működő szavazatszámláló bizottságok kieső tagjai helyébe a jelen határozat melléklete szerinti új tagokat megválasztja.

**Felelős:** a Választási Iroda vezetője

**Határidő:** október 02.

(20 képviselő van jelen, 20 igen, egyhangú)

**A határozat végrehajtását végzi**: Rónyai Éva vezető-főtanácsos

**Végrehajtás**: A szavazókörönként megválasztott tagok az országos népszavazáson 2016. október 2-án szavazatszámláló bizottsági tagként részt vettek, az szszb-ben vállalt kötelezettségüknek eleget tettek.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat  
273/2016.(IX.22.) képviselő-testületi határozata**

A Képviselő-testület

úgy dönt, hogy a Budapest II. kerület (14472) helyrajzi számú közterületen „Forradalom lángja” emlékmű felállításával, és a (13869/2) helyrajzi számú közterületet is érintő környezetrendezéssel kapcsolatban készített Közterület-alakítási Tervet ***elfogadja***.

**Felelős:** Dr. Láng Zsolt polgármester

**Határidő**: azonnal

(19 képviselő van jelen, 19 igen, egyhangú)

**A határozat végrehajtását végzi**: Beruházási és Városüzemeltetési Iroda vezetője

**Végrehajtás**: A Nagy Imre téren felállításra kerülő „Forradalom lángja” műalkotással kapcsolatban elfogadott Közterület-alakítási Terv, valamint a részletes kiviteli tervdokumentáció (tervező: Korzó Tervezési Studió Kft. Grabner Balázs okl. tájépítész mérnök) alapján a kivitelezési munkák előreláthatólag 2016. október 23-ig elkészülnek.

A beruházás építtetője az Országgyűlés Hivatala (1055 Budapest, Kossuth Lajos tér 1-3.)

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat  
274/2016.(IX.22.) képviselő-testületi határozata**

A Képviselő-testület

úgy dönt, hogy a VEKOP 5.3.1 elnevezésű pályázaton való sikeres részvétel érdekében támogatja a jelen határozat mellékleteként csatolt konzorciumi együttműködési megállapodás aláírását a II. Kerületi Önkormányzat, a BKK Budapesti Közlekedési Központ Zrt. és a Budapest Főváros Önkormányzat között és felhatalmazza a Polgármestert az aláírásra.

**Felelős:** polgármester

**Határidő:** 2016. szeptember 30.

(20 képviselő van jelen, 20 igen, egyhangú)

**A határozat végrehajtását végzi**: Polgármesteri referens

**Végrehajtás**: A VEKOP-5.3.1 elnevezésű pályázaton való részvételhez szükséges konzorciumi együttműködési megállapodás aláírásra, a pályázat 2016. szeptember 30-án benyújtásra került. A pályázati kérelem elbírálása folyamatban van.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat  
275/2016.(IX.22.) képviselő-testületi határozata**

A Képviselő-testület

úgy dönt, hogy jóváhagyja a Budapest II. kerületi Polgármesteri Hivatal jelen határozat mellékletét képező, 2016. évre szóló módosított Belső Ellenőrzési Tervét.

**Felelős:** Jegyző

**Határidő**: azonnal

(20 képviselő van jelen, 20 igen, egyhangú)

**A határozat végrehajtását végzi**: Belső ellenőrzési egység mb. vezetője

**Végrehajtás**: A Belső Ellenőrzési Egység a testületi döntéssel jóváhagyott 2016. évi módosított Belső Ellenőrzési Tervben meghatározott ütemezés szerint, folyamatosan végzi az abban szereplő ellenőrzések végrehajtását. A módosított Belső Ellenőrzési Terv végrehajtásról szóló éves ellenőrzési jelentés a következő évben a zárszámadási rendelettervezettel egyidejűleg lesz majd beterjesztve a Képviselő-testület elé jóváhagyásra.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat  
285/2016.(IX.22.) képviselő-testületi határozata**

A Képviselő-testület

a Keringatlan Kereskedelmi Ingatlanfejlesztő és Kezelő Kft. (1126 Budapest, Nagy Jenő utca 12.) részére a 1027 Budapest, II. kerület Margit körút 8. (hrsz.: 13511/0/A/2) alatti ingatlan földszinti üzlethelyiségének portál megváltoztatása miatt kiszabottbírság ügyében a 2016. július 21-én kelt, **XXIV-541/2016 határozattal** szemben benyújtott fellebbezéséről jelen határozat melléklete szerint dönt.

A Képviselő-testület felkéri a Polgármestert a szükséges intézkedések megtételére.

**Felelős**: Polgármester

**Határidő**: 2016. október 07.

(20 képviselő van jelen, 20 igen, egyhangú)

**A határozat végrehajtását végzi:** Főépítész

**Végrehajtás**: A képviselő-testület helybenhagyó döntését 2016. szeptember 28-án megküldtük a Keringatlan Kereskedelmi Ingatlanfejlesztő és Kezelő Kft. (1126 Budapest, Nagy Jenő utca 12.) és dr. Uzonyi Andrea ügyvéd (1126 Budapest, Nagy Jenő utca 12.) részére. A döntés 2016. szeptember 30-án jogerőre emelkedett.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat  
286/2016.(IX.22.) képviselő-testületi határozata**

A Képviselő-testület

a Tejeskalács Kft. (1122 Budapest, Maros utca 31. Fszt. I./b.) részére a 1024Budapest, II. kerület Rómer Flóris utca 34. I/b. (hrsz.: 12940/0/A/70) alatti épület földszinti üzletéhez tartozó előkertben elhelyezett aggregátor ügyében 2016. július 27-én kelt, **XXIV-387-2/2016 határozatával** szemben benyújtott fellebbezéséről jelen határozat melléklete szerint dönt.

A Képviselő-testület felkéri a Polgármestert a szükséges intézkedések megtételére.

**Felelős**: Polgármester

**Határidő**: 2016. október 07.

(20 képviselő van jelen, 20 igen, egyhangú)

**A határozat végrehajtását végzi:** Főépítész

**Végrehajtás**: A képviselő-testület helybenhagyó döntését 2016. szeptember 28-án megküldtük Tejeskalács Kft. (1122 Budapest, Maros utca 31. Fsz. I/b.) részére. A döntés 2016. október 5-én jogerőre emelkedett.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat  
287/2016.(IX.22.) képviselő-testületi határozata**

A Képviselő-testület

Dr. Kovács János (1022 Budapest, Pajzs u. 5. I./3.) részére a 1022 Budapest, Pajzs u. 5. I./3. (hrsz.: 12796/5/A/5) alatti ingatlant érintő rendeltetési egységek számának megváltoztatása (három lakásról négy lakásra) ügyében a 2016. július 13-án kelt, **XXIV-524/2016** határozattal szemben benyújtott fellebbezéséről jelen határozat melléklete szerint dönt.

A Képviselő-testület felkéri a Polgármestert a szükséges intézkedések megtételére.

**Felelős:** Polgármester

**Határidő**: 2016. október 07.

(20 képviselő van jelen, 20 igen, egyhangú)

**A határozat végrehajtását végzi:** Főépítész

**Végrehajtás**: A képviselő-testület helybenhagyó döntését 2016. október 17-én a fellebbező Dr. Kovács János ügyfél személyesen átvette a Főépítész Irodán. A döntés 2016. október 17-én jogerőre emelkedett.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat  
288/2016.(IX.22.) képviselő-testületi határozata**

A Képviselő-testület

Cservenák Ágnes és Szedlák Bálint (1052 Budapest, Károly körút 22. III/11.) részére a 1029 Budapest, II. kerület Rézsű utca 24. (hrsz.: 50523) épület Földszinti lakás, bejelentés nélküli nyílászáró cseréje miatt kiszabottbírság ügyében a 2016. július 26-án kelt, **XXIV-495-2/2016 határozattal** szemben benyújtott fellebbezéséről jelen határozat melléklete szerint dönt.

A Képviselő-testület felkéri a Polgármestert a szükséges intézkedések megtételére.

**Felelős**: Polgármester

**Határidő**: 2016. október 07.

(20 képviselő van jelen, 20 igen, egyhangú)

**A határozat végrehajtását végzi:** Főépítész

**Végrehajtás**: A képviselő-testület helybenhagyó döntését 2016. szeptember 28-án megküldtük Cservenák Ágnes és Szedlák Bálint (1052 Budapest, Károly körút 22. III/11.) részére. A döntés 2016. október 7-én jogerőre emelkedett.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat  
289/2016.(IX.22.) képviselő-testületi határozata**

A Képviselő-testület

Marvella-Group Kft. (1027 Budapest, II. kerület Margit krt. 5/b.) részére a 1027 Budapest, II. kerület Margit krt. 5/B. (hrsz.: 13441/0/A/57 és 13441/0/A/59) alatti ingatlant érintő homlokzat megváltoztatása, reklám és cégér elhelyezése, valamint ernyőszerkezetek kialakítása ügyében a 2016. augusztus 03-án kelt, **XXIV-577/2016 határozattal** szemben benyújtott fellebbezéséről jelen határozat melléklete szerint dönt.

A Képviselő-testület felkéri a Polgármestert a szükséges intézkedések megtételére.

**Felelős**: Polgármester

**Határidő**: 2016. október 07.

(20 képviselő van jelen, 20 igen, egyhangú)

**A határozat végrehajtását végzi:** Főépítész

**Végrehajtás**: A képviselő-testület helybenhagyó döntését 2016. szeptember 28-án megküldtük a fellebbező ügyfél Lászlóné Sándor Ildikó jogi képviselőjének a Polányi Ügyvédi Irodának. A 2016. október 6-án visszaérkezett tértivevény tanúsága szerint 2016. október 3-án a határozatot átvették, ezáltal a XXIV-577/2016. határozatot helybenhagyó önkormányzati hatósági határozat 2016. október 3-án jogerőssé vált.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat  
290/2016.(IX.22.) képviselő-testületi határozata**

A Képviselő-testület

az OTP Ingatlanbefektetési Alap (1012 Budapest, Pálya utca 4.) részére a 1024 Budapest, Margit krt. 43-45. (hrsz.: 13364) alatti ingatlant érintő földszinti portál átalakítása ügyében 2016. július 22-én kelt, **XXIV-104-5/2016 határozatával** szemben benyújtott fellebbezéséről jelen határozat melléklete szerint dönt.

A Képviselő-testület felkéri a Polgármestert a szükséges intézkedések megtételére.

**Felelős**: Polgármester

**Határidő**: 2016. október 07.

(20 képviselő van jelen, 20 igen, egyhangú)

**A határozat végrehajtását végzi:** Főépítész

**Végrehajtás**: A képviselő-testület helybenhagyó döntését 2016. szeptember 28-án megküldtük OTP Ingatlanbefektetési Alap (1012 Budapest, Pálya utca 4.) részére. A döntés 2016. szeptember 29-én jogerőre emelkedett.

Kérem a határozat végrehajtásáról szóló beszámoló elfogadását.

**H a t á r o z a t i j a v a s l a t**

A Képviselő-testület

289**/2008**., 252/**2012**.; 134; 185; 223; 224; 225; 242; 271; 273; 274; 275; 283; 285; 286; 287; 288; 289; 290**/2016.** határozatok végrehajtásáról szóló beszámolót elfogadja.

**Felelős:** Polgármester

**Határidő:** azonnal

*(A határozat elfogadása egyszerű többségű szavazati arányt igényel.)*

Budapest, 2016. október 18.

**Dr. Láng Zsolt**

**Polgármester**